artikel – S-Leer
Die wêreld van werk verander: Hier’s ons oplossing!
Posted on Januarie 24, 2020 by SAdministrator
Jim Clifton die voorsitter van Gallup voer in sy boek, The Coming Jobs War, aan dat daar die uitdaging in die wêreld is om goeie werk te skep en entrepreneurskap te bevorder. Almal in die wêreld is op soek na ’n goeie werk. Goeie werk definieer ons, dit skep voortvarendheid en voorspoed. Hy voer aan dat ’n wêreldwye oorlog na goeie werk op pad is en dat daar nie tyd is om te mors nie.
’n Studie wat die Wêreld- Ekonomiese Forum (WEF) onder leiding van Charles Schwab onder duisende besigheidsleiers gedoen het, en wat in sy boek, The Fourth Industrial Revolution vervat is, is daar bevind dat die mens, te midde van die Vierde Nywerheidsrevolusie (4NR), deel wil wees van iets groter as hulleself en voel dat hulle ’n doel in die lewe het. Die Vierde Nywerheidsrevolusie gaan gepaard met die Internet van Dinge, tegnologiese vooruitgang, robotika en om bestaande vaardighede met tegnologie te verweef.
Die mens is verbind, maar tog alleen en binne die warboel van tegnologie moet mens relevant en verbind bly met die regte mense. Hoe doen ’n mens dit?
Die Solidariteit Beroepsgildes bied juis dít. ’n Netwerk van werk waarbinne mense in dieselfde beroepe ’n netwerk vorm. ’n Solidariteit Beroepsgilde is ’n gemeenskap wat jou nie net versterk in jou beroep nie, maar dit is ’n gemeenskap waar jy tuis voel, saam werk en saam leer. Dit is ’n gemeenskap wat hom daarop toespits om die beroep te beskerm, vir jongmense loopbaangeleenthede te skep, as waghond toesig te hou oor die beroep én met werkbare oplossings vir uitdagings vorendag te kom.
Die Beroepsgildes neem die tradisionele waardes naamlik kwaliteit, behoud, gemeenskapsgevoel en trots ter harte sodat elkeen die geleentheid het om hulself op hul loopbaanpad na meesterskap onmisbaar en uitnemend te maak. Gemeenskaplike waardes bied aan elke gildelid iets om in te glo, asook ’n platform om terug te ploeg en kennis te deel deur netwerkgeleenthede, werkskepping of mentorskap. As ’n Solidariteit-lid het jy outomaties toegang tot ’n beroepsgilde wat weer vir jou toegang gee tot bykomende voordele uniek aan dié spesifieke beroepsgilde wat op jou beroep van toepassing is.
Die sewe pilare van Solidariteit Beroepsgildes
Plasings – Deur ons aanlyn portaal help ons jou nie net om werk te kry nie, maar ons help ook jongmense om ŉ beroep te kan betree.
Netwerk – Gildes bied geleenthede vir jou om saam met ander in jou beroep te kan netwerk en kennis te deel.
Mentorskap – Deur mentorskap bied ons ŉ morele rugsteun aan ons jongmense en kan jy leer van meesters in jou beroepsveld.
Internskap – Gildes help jongmense om toegang te bekom tot internskappe in hul betrokke beroepsveld.
Opleiding – Deur S-leer kan lede hul persoonlike ontwikkeling en kennis uitbrei, en is daar ook geleentheid om by Akademia kwaliteit kwalifikasies te bekom.
Inligting – Kennis is mag, dus deel ons graag relevante inligting.
Waghond – Ons beskerm jou in jou beroep, en staan op vir kwessies wat die sekuriteit, regverdigheid en kwaliteit van jou beroep mag beïnvloed.
Elke individu binne die gilde kan sy of haar eie loopbaanpad bepaal en relevant in sy of haar professie bly. Hoe sal dit werk?
‘n Groot komponent wat die Solidariteit se Beroepsgildes ondersteun is voortgesette leer deur die maatskappy S-leer, wat elke lid bemagtig om relevant in sy of haar beroep te bly, en ’n goeie werk te kry en dit te behou.
Die vermoë om vinniger as jou mededinger te leer mag dalk jou enigste volhoubare, kompeterende voordeel wees.
’n Kwalifikasie is steeds ’n gesogte kommoditeit en dit sal in die toekoms so bly, maar dit gaan moontlik in die arbeidsmark van die toekoms nie meer die alfa en die omega wees nie. Die wêreld se voorste tegnologie entrepreneur, Elon Musk, het verklaar dat grade nie ’n voorvereiste is om groot hoogtes te bereik nie. Hy sê die belangrikste is ontwikkeling en instandhouding van relevante vaardighede. Omdat grade in tegniese dissiplines vinnig uitgedien raak as gevolg van die vinnig ontwikkelende aard van dié sektor is lewenslange leer van kritieke belang.
Die aard van werk is besig om te verander. Hoewel mense steeds skeppend, sosiaal, mobiel en fisiek handvaardig is, moet hierdie menslike eienskappe, wat nooit gaan verdwyn nie, verweef word met nuwe tegnologie. Daar is net een antwoord op lewenslange verandering en dit is lewenslange leer.
Lewenslange leer is gebou op vier pilare, naamlik: Basiese onderrig, Hoëronderrig, Voortgesette opleiding en Heropleiding. S-leer fokus op die laaste twee pilare en sluit in beroepspesifieke opleiding, heropleiding en voortgesette opleiding. S-leer bemagtig lede met ekstra vaardighede wat jou onmisbaar in jou beroep sal maak. Kursusse sluit onder andere in: Rekenaarvaardighede in Microsoft Excel en Word, Sagte vaardighede soos probleemoplossing en konflikbestuur, Beroepspesifieke vaardighede soos Verpleegsteropleiding, Kommunikasie, Bestuursvaardighede en vele meer. Dit sluit ook in ander relevante kursusse soos Skryfvaardighede, Finansiële kennis, Leierskap, Projekbestuur en selfs ’n derde taal. Dit is maklik, modern en relevant.
S-leer maak gebruik van moderne leermetodes wat webinare en e-leer-kursusse insluit. Die gemengde leer model is ook uniek en gee die lewenslange leerder die geleentheid om kennis in te win deur interessante nuwe maniere van leer.
Voordele van lewenslange leer sluit in:
Jy bly relevant
Jy berei jouself voor vir die onverwagse
Dit verhoog jou profiel
Dit maak jou ontvanklik vir nuwe idees
Dit verander jou perspektief
Jy kan voordeel trek in die toekoms
Lede van Solidariteit Beroepsgildes kry tot en met 40%-afslag vir alle leerprogramme wat deur S-leer aangebied word en waar deur jy jou toekoms oop kan leer.
Raak vandag nog betrokke by jou beroepsgilde en ontvang voortgesette leer aangebied deur S-leer.
Posted in artikelLeave a Comment on Die wêreld van werk verander: Hier’s ons oplossing!
Posted on Desember 11, 2019 by SAdministrator
S-leer het in 2019 sy aanbod verfyn en gaan in 2020 relevante, moderne en uiters belangrike kursusse vir enige persoon in watter beroep ook al bekendstel. S-leer fokus ook op spesifieke beroepsgerigte opleiding, wat jou nog verder in jou werk sal kan bemagtig.
Indien jy jou in 2020 in ŉ nuwe bestuursposisie bevind en jou leierskapsvaardighede of jou sagte vaardighede wil opskerp, sal die volgende kursusse in jou kraal wees:
Kritiese denke in die werkplek: van probleme tot kreatiewe oplossings
10 Kritieke vaardighede
Indien jy jou in enige beroep in die regswêreld bevind, of ŉ regsverwante besigheid het, sal jy dalk die volgende kursusse van belang vind:
Verstaan artikel 189
Die KVBA in ŉ neutedop
Die Wet op Basiese Diensvoorwaardes en jou dienskontrak
Ons beoog ook om saakbesprekings in webinare aan te bied.
Indien jy meen jy moet jou rekenaarvaardighede opskerp wat jou werk net op ŉ hoër vlak sal plaas, is die volgende vir jou:
Word basies / intermediêr
Verpleegsters kan op die uitkyk wees vir:
Die inflammatoriese infeksieproses
Vir maatskaplike werkers is daar kursusse oor:
Neurobiologie van emosionele regulering by kinders
Soms wil ons, ongeag wat die aard van ons werk is, net sekere vaardighede opskerp. ŉ Verskeidenheid van kursusse maak daarvoor voorsiening. Hier is ŉ paar wat in 2020 die lig sien:
Kritiese denke in die werkplek
Spel-, taal- en skryfvaardighede
Al hierdie kursusse is beskikbaar op www.s-leer.co.za
Die kalender kan ook geraadpleeg word om te sien watter kursusse by jou dagboek sal inpas.
Maak 2020 die jaar van voortgesette leer.
Posted in artikelLeave a Comment on S-leer se 2020-aanbod
Posted on Desember 5, 2019 Desember 5, 2019 by SAdministrator
Posted in artikelLeave a Comment on Leer in 2020 om meer mens te wees
Posted on November 5, 2019 February 14, 2020 by SAdministrator
Die uurglas is besig om uit te loop om die krisis wat die jeug in Suid-Afrika in die gesig staar aan te spreek. Dit behels bemagtiging en werksekerheid. Ons moet die jeug bemagtig om die leiers van die toekoms te wees, want wie anders gaan leiding neem in die toekoms?
Die jeug bring innoverende en energieke idees, visie, entoesiasme en baie kreatiwiteit, maar ten spyte daarvan verdrink hulle in geestelike gesondheidsprobleme soos depressie en angstigheid. Depressie groei jaarliks onder die jeug en dit het grootskaalse selfmoord tot gevolg, en dít gebeur terwyl ons die jeug meer as ooit te vore in die samelewing nodig het. Die jeug het die ondersteuning en hulp van die vorige generasie meer as ooit nodig, want hulle staar die groot uitdagings in die gesig en die vraag is: “Wat kan ons doen?”
Die wêreld is oop vir hoogsgekwalifiseerde persone daarbuite. Die jeug sal hard moet werk, maar die ander generasies moet die weg baan en hulle adviseur oor die land se behoeftes en ook geleenthede skep vir leer en groei.
Die jeug se werkloosheidskoers in Suid-Afrika is tans 56% en dit is die hoogste wat dit al tussen ouderdomme 15 en 34 volgens Statistiek Suid-Afrika was.
Daar is ’n geweldige las op ons onderrigstelsel om skoolverlaters vir die onsekere toekoms voor te berei. Ons benodig dringende aanleer van nuwe vaardighede, en byleer van ander vaardighede ten spyte van tersiêre kwalifikasies.
Hoe kan ons die jeug bemagtig?
Gee die jeug gereedskap om probleme op te los, dinkskrums te hou en te reflekteer.
Moedig hulle aan om hulle passie om te sit in iets goed.
Lei hulle om te besef dat hulle stem geldig is sonder kritiek en oordeel.
Lei hulle om te verstaan dat mense nie altyd gaan luister en verstaan nie.
Help hulle om te verstaan dat die beste idee soms logistieke beplanning ook nodig het.
Help hulle om sekere gewoontes te ontwikkel.
Gee hulle die geleentheid om te misluk, maar help hulle ook om te slaag.
Vertel hulle van suksesvolle verhale van jeugontwikkeling en sukses.
Help hulle om ’n projek op die been te bring en ondersteun hulle vordering.
Raak betrokke by hulle ontwikkeling.
Die jeug is die toekoms van Suid-Afrika as ons deeglik na die statistiek kyk, maar die werkloosheid daarteenoor spreek boekdele. Ons sal daadwerklik moet fokus om hierdie probleem op te los.
S-leer gaan fokus om studente uit tradisionele Afrikaanse Universiteite, wat studente van instellings soos Sol-Tech en Akademia insluit, toe te rus met nodige vaardighede om die werkplek te betree en te floreer deur verskeie kursusse wat in 2020 die lig gaan sien.
Posted in artikelLeave a Comment on Bemagtig die jeug in die Vierde Industriële Revolusie
Posted on November 4, 2019 November 5, 2019 by SAdministrator
Posted in artikelLeave a Comment on Die “Boomers” en die Millenniërs – verstaan ons dit regtig?
Posted on Oktober 7, 2019 November 5, 2019 by SAdministrator
Posted in artikelLeave a Comment on Die mens is bekommerd, maar bly belangrik in die 4IR
Posted on Oktober 2, 2019 Oktober 2, 2019 by SAdministrator
Posted in artikelLeave a Comment on My ervaring by S-leer
Posted on September 4, 2019 by SAdministrator
Ons hoor en lees gereeld van swak dienslewering. Swak dienslewering is nie net ŉ algemene verskynsel in Suid-Afrika nie, dit is ŉ wêreldwye tendens. In werklikheid verdwaal ongelukkige kliënte dikwels in ŉ duiselig-wekkende doolhof van ellelange telefoonoproepe met eindelose kiesopsies en swak agtergrondmusiek terwyl hulle herhaaldelik op wag geplaas word of van een na die ander onbevoegde agent deurgeskakel word. Dan nie eers gepraat van die heen-en-weer e-pos kommunikasie en die hulp-toonbankagent wat lyk asof sy besig is om ŉ lewenslange vonnis uit te dien nie. Die uiteinde hiervan? ŉ Gefrustreerde kliënt wat sy hare uit sy kop wil trek.
Ek het onlangs S-leer se kursus oor diensuitnemendheid bygewoon waar ons fasiliteerder, Engela Dibley, ons met hope praktiese stappe en aksies in uitnemende kliëntediens touwys gemaak het. Engela het 21 jaar ondervinding in die kliëntediensbedryf en ook bedryfspesifieke ervaring in die behoud van kliënte en haar passie vir dienservaring en diensbelewenis van kliënte is aansteeklik.
In vandag se ekonomie en besigheidswêreld val die fokus van diensuitnemendheid op twee areas, naamlik: hoe om goeie kliënte te werf en die behoud van kliënte deur al die interaksies wat jy met hulle het. Ons vaardighede soos hoe om verhoudings en vertroue met kliënte te bou, uitstekende kliënte-ervarings te verseker, jou handelsmerk te versterk, klagtes te verminder en tyd te bespaar asook kliëntebehoud is gedurende die kontaksessie verfyn. Die hele program is daarop gemik om diensuitnemendheid in ons moderne tyd onder die vergrootglas te plaas.
Aan die einde van dié leersame dag is ons met die oulike “resep” gelos:
Die spesery vir goeie diens is passie.
Maak jou diens so gerieflik soos om kitskos te koop.
Oefen om ŉ goeie kok te wees.
Gee altyd ŉ ekstra porsie.
Wees die kersie op die koek.
Sit die beste gereg voor wat jy kan.
Laat jou gaste help met die maak van die gereg.
Wees die versiering op die koek.
“Jou onderneming is reeds veronderstel om die resep vir goeie kliëntediens in elke werknemer “ingebak” te hê. Dit maak sin om jou kliënte uit die veld te slaan met uitnemende diens sodat hulle vir die res van jou onderneming se bestaan jou kliënte sal bly.” – Peter Economy
Posted in artikelLeave a Comment on Om goeie diens te lewer sit nie in elkeen se broek nie. Om uitnemend te wees, nog minder.
Ek het onlangs die voorreg gehad om die gemengde leerprogram, 10 Kritieke Vaardighede vir die 4de Industriële Revolusie wat deur S-leer aangebied is by te woon. Nie net is die manier waarop die program aangebied is heeltemal in lyn met dit wat mens in die 4de Industriële Revolusie verwag nie, maar die inhoud en kennis wat ek opgedoen het is ook van onskatbare waarde.
Dit is vir my ŉ groot bekommernis dat min mense én maatskappye nog nie insien dat ons reeds hierdie tydperk betree het nie, en meeste van ons het dus ook nie al voldoende daarvoor voorberei nie. Daarom die vraag: Is jy reg vir dit wat kom?
Die goeie nuus is dat ons nie heeltemal deur robotte vervang gaan word nie, maar dat ons wel met hulle gaan moet kompeteer en unieke vaardighede gaan moet aanleer om tred te hou met die snelveranderende tydperk waarin ons tans beweeg. Dit is vir seker ook so dat ons gaan moet besin oor hoé ons werk en hiermee saam hoeveel verantwoordelikheid ons gaan neem vir ons eie self-sorg.
Indien die hele gedagte van robotte in die werkplek vir jou klink soos iets wat slegs in flieks gebeur, sal die eerste stap wees om jou denkwyse te verander. Indien ons hierdie tydperk reg benader, kan dit vervullend wees en ons toelaat om ons kreatiwiteit en innoverende kritieke denkwyses op nuwe maniere uit te leef. Ons is al so semi-afgestomp teen die mantra dat lewenslange leer uiters belangrik is, maar ek kan getuig dat jou sagte vaardighede belangriker word as enige ander vaardighede wat jy gebruik om jou werk te doen. Indien jy jouself met hierdie vaardighede toerus, het jy die luukse voordeel dat jy jouself voldoende bemagtig het en dié veranderinge baie beter gaan bestuur.
Dit is baie belangrik om te weet dat hierdie nie net ŉ impak op die jonger geslag of ons kinders gaan hê nie, maar dat die van ons wat al ’n hele paar jaar se mensekennis en lewenservaring opgedoen het, steeds ŉ waardevolle bydra kan lewer. Ons moet ook hande neem meet ons jeug sodat ons saam opgewonde kan wees oor die nuwe dinge wat kom.
Dit is binne elkeen van ons se vermoë en belang om die 10 kritieke vaardighede vir die 4de Industriële Revolusie te bemeester. Hierdie vaardighede gaan jou nie net bemagtig nie, maar ook jou ondersteun sodat jy jou roeping suksesvol kan uitleef.
Maak jouself vandag nog gereed!
Posted in artikelLeave a Comment on Is jy reg vir dit wat kom?
Posted on September 3, 2019 September 4, 2019 by SAdministrator
Aandag alle kommunikasiepraktisyns, bemarkers, joernaliste, skakelbeamptes, ontwerpers en enige iemand in ‘n kreatiewe beroep – die Gonsfees is hier!
Het jy boonop al gewonder hoe boetiekjenewer (“craft gin”) dit reggekry het om so opspraak te maak? Kom luister na ŉ bekende handelsmerkbemarker wat ‘n geheim of twee hieromtrent gaan verklap en proe gerus sommer ook die produk.
Werkspraktyke verander vinnig en dit raak al hoe moeiliker vir kommunikasiepraktisyns om op hoogte van nuwe tendense te bly. Persone wat kommunikasieverwante take moet verrig, het ŉ groterwordende behoefte om netwerke te vorm, kennis te deel en by deskundiges te leer.
Om ʼn goeie werk in die vierde industriële rewolusie (4IR) te kan hê, is kennis egter noodsaaklik. Die 4IR is nie iets wat in die toekoms gaan gebeur nie, dit is reeds besig om ons werkplekke te verander.
Registreer voor 6 September by gildes@solidariteit.co.za om jou plek te waarborg.
Skakelbeampte (public relations officer, PRO)
Posted in artikelLeave a Comment on Gonsfees – jou inligtingsfees vir kommunikasiepraktisyns